CELEX: 32004R0876
Language: bg
Date: 2004-04-29 00:00:00
Title: Регламент (ЕО) № 876/2004 на Комисията от 29 април 2004 година за изменение на приложение VIII към Регламент (ЕО) № 999/2001 на Европейския парламент и Съвета по отношение на търговията с животни от рода на овцете и козите за разплодТекст от значение за ЕИП.

Важна правна забележка

|

32004R0876

Официален вестник n° L 162 , 30/04/2004 стр. 0052 - 0053 специално чешко издание глава 3 том 45 стр. 180  - 181 специално испанско издание глава 3 том 45 стр. 180  - 181 специално унгарско издание глава 3 том 45 стр. 180  - 181 специално литвийско издание глава 3 том 45 стр. 180  - 181 LV.ES глава 3 том 45 стр. 180  - 181 MT.ES глава 3 том 45 стр. 180  - 181 PL.ES глава 3 том 45 стр. 180  - 181 SK.ES глава 3 том 45 стр. 180  - 181 специално словенско издание глава 3 том 45 стр. 180  - 181

		20040429Регламент (ЕО) № 876/2004 на Комисиятаот 29 април 2004 годиназа изменение на приложение VIII към Регламент (ЕО) № 999/2001 на Европейския парламент и Съвета по отношение на търговията с животни от рода на овцете и козите за разплод(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Регламент (ЕО) № 999/2001 на Европейския парламент и Съвета от 22 май 2001 г. за определяне на правила за превенция, контрол и ликвидиране на някои трансмисивни спонгиформни енцефалопатии [1], и по-специално член 23, първия параграф от него,като има предвид, че:(1) Регламент (ЕО) № 999/2001 определя условията за търговия вътре в Общността с животни от рода на овцете и козите за разплод.(2) Регламенти (ЕО) № 260/2003 на Комисията [2] и (EO) № 1915/2003 [3] изменят Регламент (ЕО) № 999/2001 с цел в него да бъдат включени мерките за ликвидиране за стопанства, заразени от скрейпи, и да се изменят условията за търговия с овце за разплод, за да бъде разрешена неограничената търговия на овце с ARR/ARR прион протеин генотип.(3) Изискванията за надзор, прилагани спрямо стопанствата, желаещи да изпратят за търговията вътре в Общността овце и кози за разплод, следва да бъдат изменени, за да са в съответствие с по-енергичния подход, приет за ликвидирането на скрейпи. Ограниченията, прилагани спрямо животните, влезли в тези стопанства, не бива повече да се прилагат спрямо овцете с ARR/ARR прион протеин генотип.(4) Новите разпоредби следва да се въведат на два етапа, така че да бъде възможен засилен надзор в краткосрочен план, като същевременно се предотврати смущение на търговията.(5) Поради това Регламент (ЕО) № 999/2001 следва да бъде съответно изменен.(6) Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,ПРИЕ НАСТОЯЩИЯ РЕГЛАМЕНТ:Член 1Приложение VIII към Регламент (ЕО) № 999/2001 се изменя в съответствие с приложението към настоящия регламент.Член 2Настоящият регламент влиза в сила на двадесетия ден след публикуването му в Официален вестник на Европейските общности.Той се прилага от 1 юли 2004 г.Настоящият регламент е задължителен в своята цялост и се прилага пряко във всички държави-членки.Съставено в Брюксел на 29 април 2004 година.За КомисиятаDavid ByrneЧлен на Комисията[1] ОВ L 147, 31.5.2001 г., стр. 1. Регламент, последно изменен с Регламент (ЕО) № 2245/2003 на Комисията (ОВ L 333, 20.12.2003 г., стр. 28).[2] ОВ L 37, 13.2.2003 г., стр. 7.[3] ОВ L 283, 31.10.2003 г., стр. 29.--------------------------------------------------20040429ПРИЛОЖЕНИЕГлава А, част I, буква а) от приложение VIII се заменя със следното:"а) животните от рода на овцете и козите за разплод са или овце с ARR/ARR прион протеин генотип, както е определен в приложение I към Решение 2002/1003/ЕО на Комисията [1], или следва да са били държани продължително от раждането или през последните три години в стопанство или стопанства, отговарящи най-малко от три години на следните изисквания:i) до 30 юни 2007 г.:- подлагат се на редовни официални ветеринарни проверки,- животните в тях се маркират,- в тях не е имало потвърден случай на скрейпи,- извършена е проверка чрез вземане на проби от възрастните женски животни, предназначени за клане,- с изключение на овцете с ARR/ARR прион протеин генотип, в тях се допускат само женски животни само ако идват от стопанство, отговарящо на същите изисквания.Не по-късно от 1 юли 2004 г. стопанството или стопанствата следва да започнат да изпълняват следните допълнителни изисквания:- всички животни, посочени в приложение III, глава А, част II, точка 3, на повече от 18 месеца, умрели или убити в стопанството, са били изследвани за скрейпи в съответствие с лабораторните методи, определени в приложение X, глава В, точка 3.2, буква б); и- с изключение на овцете с ARR/ARR прион протеин генотип, в стопанството се допускат животни от рода на овцете и козите само ако идват от стопанство, отговарящо на същите изисквания.ii) от 1 юли 2007 г.:- подлагат се на редовни официални ветеринарни проверки,- животните в тях са идентифицирани в съответствие с общностното законодателство,- в тях не е имало потвърден случай на скрейпи,- всички животни, посочени в приложение III, глава А, част II, точка 3, на повече от 18 месеца, умрели или убити в стопанството, са били изследвани за скрейпи в съответствие с лабораторните методи, определени в приложение X, глава В, точка 3.2, буква б),- с изключение на овцете с ARR/ARR прион протеин генотип, в стопанството се допускат животни от рода на овцете и козите само ако идват от стопанство, отговарящо на същите изисквания.Когато са предназначени за държава-членка, ползваща се, за цялата или за част от територията си, от разпоредбите на букви б) или в), животните от рода на овцете и козите за разплод следва да отговарят на допълнителните, общи или специфични гаранции, които са били определени в съответствие с процедурата, посочена в член 24, параграф 2.[1] ОВ L 349, 24.12.2002 г., стр. 105."--------------------------------------------------